internet vaartha 128 Views
ముంబై : ప్రభుత్వరంగ బ్యాంకింగ్‌ దిగ్గజం ఎస్‌బిఐ బ్రూక్‌ఫీల్డ్‌ అస్సెట్‌మేనేజ్‌మెంట్‌ సంస్థలు రెండూ కలిసి జాయింట్‌ వెంచర్‌ ప్రారంభించింది. సమస్యాత్మక ఆస్తులవ్యాపారంలో పెట్టుబడులు పెట్టేందుకు ఈ జాయింట్‌ వెంచర్‌ కృషిచేస్తోంది. ప్రాథమికంగా వంద కోట్ల డాలర్లు పెట్టుబడులు పెడుతోంది. బ్రూక్‌ఫీల్డ్‌ ఏడువేల కోట్లకుపైబడి పెట్టుబడులు పెడతామని ప్రకటించింది. ఎస్‌బిఐ మొత్తం పెట్టుబడుల్లో ఐదుశాతం వాటాతో ఉంది. సమస్యాత్మక ఆస్తుల పరిష్కారానికి అంతర్జాతీయ సంస్థలతో కలిసి పనిచేయడం వల్ల ప్రత్యామ్నాయ పరిష్కారం లభిస్తుందని బ్యాంకు ఛైర్‌పర్సన్‌ అరుంధతీ భట్టాచార్య వివరించారు. జాయింట్‌ వెంచర్‌ వివిధ సమస్యాత్మక ఆస్తులను సంక్లిష్ట ఆస్తులను అధ్యయనం చేసి వాటిలో పెట్టుబడులు పెడు తుంది. ఇందుకోసం బ్రూక్‌ఫీల్డ్‌ నిర్వహణ నైపుణ్యాన్ని వినియోగించుకుంటుంది. ఈ విధానం రుణదాతలైన బ్యాంకర్లకు, రుణగ్రస్తులకు ఇద్దరికీ ఆమోదయోగ్యంగానే ఉంటుందని, బ్యాంకర్లు అద నపు కార్యాచరణ చేపట్టలేని స్థితిలో ఉన్నపుడు, లేదా ప్రమోటర్లు అదనపు మూలధన నిధులు చేకూర్చలేనపుడు ఈవిధానం అమలుకువస్తుంది. ఆ తర్వాత జాయింట్‌ వెంచర్‌ కంపెనీ గుర్తించిన నష్టదాయక ఆస్తుల్లో బ్యాంకర్లతోపాటు పాల్గొని వాటిని విక్రయించడమా, లేక వాటిని వేలం వేసి సొమ్మురాబట్టుకోవడమా అన్నది నిర్ణయిస్తుంది.